
SIRALMAS  ÉNNÉKÖM... 

Siralmas  énnéköm  te  tűled  megváltom, 
Áldott    Magyarország,   tőled  eltávoznom ; 
Vájjon  s  mkor  leszön  jó  Budában  lakásom! 

Az  felföldet  bírják  az  kevély  nímötök, 
Szerémségöt  bírják  az  fene  törökök. 
Vájjon  s  mikor  leszön  jó  Budában  lakásom! 

Engömet  kergetnek  az  kevély  némötök, 
Engöm  környűlvettek  az  pogán  törökök 
Vájjon  s  mikor  leszön  jó  Budában  lakásom! 

Engöm  elunt  attak  az  magyari  urak, 
Kiízték  közölök  az  egy  igaz  Istent. 
Vájjon  s  mikor  leszön  jó  Budában  lakásom! 

Legyön  Isten  hozzád  áldott  Magyarország, 
Mert  nincsen  tebenned  semmi  nagy  uraság. 
Vájjon  s  mikor  leszön  jó  Budában  lakásom! 

Ez  éneköt  szörzék  jó  Husztnak  várában, 
Bornemisza  Pétör  az  ő  víg  kedvében. 
Vájjon  s  mikor  leszön  jó  Budában  lakásom! 

Bornemisza  Pétét, 


BÜCSÜJA  HAZÁJÁTÓL. 

Oh  én  édes  hazám,  te  jó  Magyarország! 
Ki  keresztyénségnek  viseled  paizsát  ; 
Viselsz  pogány  vérrel  festett  éles  szablyát, 
Vitézlő  oskola!  immár  isten  hozzád! 

Egriek,  vitézek,  végeknek  tűköri. 
Kiknek  vitézségét  minden  föld  beszéli. 
Régi  vitézséghez  dolgotokat  veti : 
Istennek  ajánlva  légy  etek  immár  ti. 


Ti  is  ráró-szárnyon  járó  hamar  lovak! 
Azkiknek  hát  okon  az  jó  vitéz  ifjak 
Gyakorta  kergetnek  s  hol  penig  szaladnak,  — 
Adassék  egészség  már  mindnyájatoknak. 

Fényes  sok  szép  szerszám,  vitézlő  nagy  szépség, 
Katona  találmány,  új  forma  ékesség, 
Seregben  tündöklő  és  fénylő  frisseség 
Én  tőlem  istentül  légyen  már  békesség! 

Sok  jó  vitéz  legény,  kiket  felemeltem, 
S  kikkel  sok  jót  tettem,  tartottam,  neveltem, — 
Maradjon  nálatok  jó  emlékezetem, 
Jusson  eszetekbe  jótétemrül  nevem! 

Vitéz  próba  helye,  kiterjedt  sík  mező! 
S  fákkal,  kősziklákkal  bővös  hegy,  völgy,  erdő, 
Kit  az  sok  csata  jár  s  jó  szerencse-leső,  — 
Legyen  isten  hozzád  sok  vitézt  legellő! 

Igaz  atyámfia  s  meghitt  jó  barátim! 
Kiknél  nyilván  vannak  keserves  bánátim, 
Ti  jutván  eszembe,  hullnak  sok  könnyeim. 
Már  isten  hozzátok,  jó  vitéz  rokonim! 

Ti  is  angyal-képet  mutató  szép  szüzek, 
És  szemmel  öldöklő  örvendetes  menyek. 
Kik  hol  vesztettetek  s  hol  élesztettetek  ; 
Isten  s  jó  szerelem  maradjon  veletek! 

Sőt  te  is,  oh  én  szerelmes  ellenségem, 
Hozzám  háládatlan,  kegyetlen  szerelmem, 
Ki  érdemem  — 


Ti  penig  szerzettem  átkozott  sok  versek. 
Búnál  kik  egyebet  nékem  nem  nyertetek, 
Tűzben  mind  fejenként  égjetek,  vesszetek, 
Mert  haszontalanok,  jót  nem  érdemletek. 


Balassa  Bálint. 


EGY  KATONA  ÉNEKE. 

Katonák  hadnagya,  Istennek  jobb  karja, 
Kit  ő  szeret,  annak  vagyon  éles  kardja  : 
Segíti,  építi,  véle  jár  s  nem  hagyja. 

Ezt  dob,  trombitaszó  mindenkor  vidítja. 
Az  ellenség  ellen  örömmel  indítja. 
Kópia  rontásra  karját  vastagítja. 

Roppanást,  sikoltást,  lövést  semminek  vél, 
Megbátorodván  ő  Istenében  :  nem  fél, 
A  sok  pogány  vérnek  szagjával  ugyan  él. 

Halál,  sem  kín,  s  rabság  őt  nem  tartóztatja, 
Krisztusát  mert  ez  nép  szidja  s  kárhoztatja, 
Ví  szívből,  mert  mennyből  Istene  biztatja. 

Ékes  diadalmán  szíve  buzog  s  örül, 
Forgódnak  mellette  baráti  mindkörül  : 
Segíti  Istene,  mert  rajta  könyörül. 

Véres  fegyverével,  kinyitott  sebével 
Hazatér,  örvendez  jó  híre-nevével. 
Nem  gondolván  semmit  sebe  sérelmével. 

Kedves  életnek  ezt  valaki  nem  vallja, 
Istenét  s  jó  nevét  az  szívből  utálja, 
Hazája  oltalmát  minden  jónak  tartja. 

Kérjük  az  Ür istent  közöttünk   maradjon, 
Bő  nyárral,  szép  ősszel  bennünket  megáldjon. 
Víg  tavaszt  és  telet  nékünk  érnünk  adjon. 

Rimay  János. 


TÜZ-VIZ  KÖZÖTT . . . 

Tűz-víz  között 

Megütközött 

Kis  Magyarország, 

Végromlásra 

S  hervadásra 

Jutott  szép  virág  ; 

Jaj,  mire  jutái. 

Hogy  el  nem  futál!  .  .  . 

Kivül-belül 

Mint  egy  asszú-ág. 

Mert  immár 

Érted  jár 

Mindenfelől  nagy  veszély. 

Elől  tűz. 

Hátul  űz 

S  kerget  az  víz,  mint  az  szél 

Mert  nem  méz. 

Az  mit  neked 

Hátad  megett 

Barátod  beszél. 

Mint  ledűlt  fa. 
Kin  valaha 
Nagy  bátorsággal 
Az  madarak 
Fészket  raktak 
Oly  vígassággal. 
És  már  dűléshez 
Készül  eséshez, 
Gyökerei 
Felfordulni 
Készek  azonnal .  .  . 

Leszegik, 
Tördelik 


Szállásadó  gallyait, 

Elhányják, 

Nem  szánják 

Tűzre  vetni  ágait  ;  - 

Vagdalják 

S  azt  mondják  : 

Nem  kár  vágni, 

Felbárdolni 

Minden  tagjait! 

Ily  keserves, 

Veszedelmes 

Most  az  te  ügyed  ; 

Ez  világban 

Oly  habokban 

Forgasz,  elhiggyed. 

Melyekben  halál 

Kétfelé  kaszál : 

Mert   nem  tudod. 

Kit  uralnod, 

Vagy  kit  kell  félned? 

Ki  szánja. 

Ki  bánja, 

Ki  neveti  bajodat? 

Ki  rontja. 

Ki  tartja 

Privilégiumodat  ? 

Nem  látod 

S  nem  tudod, 

Hogy  kell  hinni 

S  kire  bizni 

Szabadságodat ! 

Mézet  vártál, 
S  ám  találtál 
Keserű  mérget. 
Édes  ízben 
Mint  rút  vízben 
Elnyelsz  sok  férget  : 


Mert  ártásodra 
És  bántásodra 
Az  álnok  szív, 
Mint  felvont  ív, 
Mindent  felkerget. 

Noha  most 

Szép  színt  oszt 

Festett  szóknak  pompája 

De  megront. 

Bút  rád  ont 

Még  ő  terhes  igája! 

Mert  úgy  jár 

—  Elhidd  bár  — 

Hogy  végtére 

Keserűre 

Válik  nótája. 

Nyavalyádnak, 
Melyben  hajtnak 
Most  mindenfelől, 
Mi  az  oka?  .  .  . 
Jaj,  praktika!  — 
Ámbár  vedd  elől ; 
Mert  veszélyedre 
S  nagy  Ínségedre 
Te  véredben. 
Kebeledben 
Kígyót  neveltél! 

Tápláltad 
S  hizlaltad 
Árulódat  károdra. 
Vétettél, 
Mert  vertél 
Vasat  saját  lábodra! 
Ódd  magad. 
Mert  megládd, 


Hogy  fiaid  — 

Árulóid 

Visznek  rabságra. 

Óh  idegen, 
Immár  régen 
Meghűlt  álnok  szív, 
Ki  hazádhoz, 
Jó  anyádhoz, 
Nem  lehettél  hív! 
Mérget  forraltál 
Kit  fel  is  adtál  ; 
Csak  elnyelhessed 
S  megemészthessed  — 
Míg  megfojt  az  ív. 

Romlását, 

Vég-kárát 

Hogy'  nem  szántad  hazádnak. 

Hogy  ily  jajt,  = 

Szörn3'ű  bajt, 

Szerzel  édes  dajkádnak? 

S  ha  Isten 

Van  mennyben  : 

Mindezekért 

Keserves  bért 

Ad  még  magadnak! 

Te  pediglen 
Vénségedben 
Megromlott  haza! 
Keserves  kínt 
Nyelsz  óránkint 
Nyögvén  óhajtva  ... 
S  talán  azt  véled. 
Hogy  immár  téged 
Nem  fiaid  — 
Árulóid 
Ejtnek  halálba!  ... 

De  no  félj, 

Hitben  élj  ; 

Bízd  Istenre  dolgodat! 

Elliidd,  bár 

Órát  vár  — 

Megsegíti  bajodat, 

S  végtére 

—  Későre!  — ■ 

Mind  elveszti. 

Megemészti 

Árulóidat ! 

Népszerű  ének  a  XVII.  század  második  feléhői. 


JAJ!    RÉGI   SZÉP  MAGYAR  NÉP 

Jaj !  régi  szép  magyar  nép, 

Az  ellenség  téged  mikép 

Szaggat  és  tép! 

Mire  jutott  állapotod  — 

Romlandó  cserép! 

Mint  egy  ékes  eleven  kép. 

Voltál  olyan  szép. 

Magyar  nép! .... 

De  a  sasnak  körme  között 

Fonnyadsz,  mint  a  lép, 

Szegény  magyar  nép! 

Mikor  léssz  már  ép? 

Megromlottal,  mint  cserép. 

Jaj  hát  szegény  magyar  nemzet 

Jóra  mikor  lép? 

Jaj,  Rákóczi,  Bercsényi, 
Vitéz  magyarok  vezéri, 
Bezerédi ! 

Hová  lettek  magyar  népnek 
Élő  tüköri? 
Nemzetünknek  hírszerzői, 

Fényes  csillagi, 

Ocskai? ! 

Az  ellenség  mindenfelől 

Őket  emészti, 

Űzi,  kergeti, 

Búval  epeszti, 

Közinkben  sem  ereszti. 

Jaj  hát  szegény  nemzetünket . 

Miképen  veszti! 

Jaj  országunk  —  jószágunk, 

De  főképen  hát  minmagunk 

Mint  nyomorkodunk  ; 

Az  idegen  nemzetségnek 

Rabjai  vagyunk. 

Jaj !  naponként  mind  elfogyunk, 

Jót  ne  is  várjunk 

S  kívánjunk  ; 

Mert  kegyetlen,  embertelen 

Nemzet  van  rajtunk. 

Jaj  meg  kell  halnunk! 

Meg  nem  maradunk  ; 

Nagy  ellenség  közt  vagyunk, 

Bizony  méltán  ezek  miatt 

Kesergünk,  sírunk. 

Országunknak  —  magunknak, 
Jaj  minden  maradékunknak, 
Jaj  mindazoknak. 
Kik  e  földön,  nagy  ínségben 
így  nyomorkodnak, 
özvegyek  panaszolkodnak. 
Árvák  zokognak, 
S  magoknak 
Siralommal  ártatlanok 
Halált  okoznak. 
Csak  siránkoznak 
És  fohászkodnak  : 

Bánátink  nem  apadnak  : 
Mert  hazánkból  az  ínségek 
El  nem  távoznak. 

Rajtunk  tenger  —  a  fegyver  : 

Mert  a  német  köztünk  hever, 

És  igen  ver  ; 

Mutogatja  magát,  mint  egy  ^ 

Kényes  gavallér, 

Nemzetünket  kínzó  pallér, 

Nem  szán,  mint  hóhér  ; 

Akit  ér  : 

Addig  vér, 

Míglen  neki  mindent  nem  igér. 

Látod  mely  kövér, 

Bőrében  sem  fér,  — 

Mégis  csak  mind  többet  kér! 

Alig  vagyon  országunkban 

Miatta  kenyér! 

Nézz  reánk,  Or!  a  menny bül .  .  . 

Ments  meg,  kérünk,  minket  ily  csúf 

Ellenségtül! 

Ki  a  híres  magyaroknak 

Verébül  épül. 

Ne  hagyd  ily  dühös  ínségtül. 

Rút  ellenségtül  — 

Némettül 

Gyaláz;tatni,  mocskoltatni 

Az  irigyektül. 

Ily  dölyfös  néptül. 

Kínzó  eszközt  ül, 

Megfosztatni  nevétül  — 

Mindenkoron  győzedelmes 

Dicsőségétül ! 

Népszerű  ének  a  XVIII.  század  elejéről. 

CANTIODE  PATRONA  HUNGÁRIÁÉ, 


Boldog  édes  Anyánk,  régi  nagy  Patrónánk, 
ínségben  lévőkhöz,  szólalj   meg  mihozzánk, 
Magyarországról,  mi  édes  hazánkról, 
Ne  feledkezzél  el  árva  magyarokról. 

Óh  atya  Istennek  kedves  szép  leánya, 
Krisztusnak  szent  anyja,  szentlélek  mátkája, 
Magyarországról,  mi  édes  hazánkról, 
Ne  feledkezzél  el  árva  magyarokról. 

Te  szent  fiad  előtt  hajts  térdet  érettünk. 
Ha  ezt  nem  cselekszed,  mindnyájan  elveszünk 
Sírnak  és  zokognak  árváknak  szemei, 
Hazánknak  romlásán  felettébb  szívei. 
Magyarországról,  mi  édes  hazánkról. 
Ne  feledkezzél  el  árva  magyarokról. 

Kegyes  szemeiddel  nézzed  híveidet, 
Indítsd  áldásodra  magyar  nemzetedet  ; 
Szent  István  atyánkkal  értünk  esedezzél. 
Az  Jézus  fiadnál  rólunk  emlékezzél. 
Magyarországról,  mi  édes  hazánkról. 
Ne  feledkezzél  el  árva  magyarokról. 

Térítsd,  édes  Anyánk,  buzgó  kéréseddel 
Az  eretnekséget,  te  könyörgéseddel. 
Magyarországról,  mi  édes  hazánkról, 
Ne  feledkezzél  el  árva  magyarokról. 

Hogy  az  kik  tégedet  régen  tiszteltének. 
Te  dicséretedre  visszatérhessenek. 
Magyarországról,  mi  édes  hazánkról. 
Ne  feledkezzél  el  árva  magyarokról. 


Add,  kik  fáradságunk  nem  szántuk  nevedért. 
Szent  Fiad  áldását  vegyük  el  kedvedért. 
Magyarországról,  mi  édes  hazánkról, 
Ne  feledkezzél  el  árva  magyarokról. 

Népszerű  ének  a  XVIII.  század  elejéről. 


A  SZABAD  ERDÉLY. 

Szabadon  lihegsz,  szeretett  haza, 
Szabadon  lihegsz,  megint!  karunk 

Béklyóidat  összetöré ! 
Itt  vesztenek  ők,  itt  hulltanak  el ; 
Lobogó  tüzeit  seregökre 

Az  isteni  bosszú  lövelé. 

Nem  ejte  le  minket  erő  ; 
Bizakodás  teve  rabjaivá 

Minket  a  pogánynak. 
Esküdt,  s  mi  jók  hivénk  szavát  ; 
S  ő  a  hivőket,  bizakodókat. 

Cselébe  voná,  megbuktatá. 

Hegyeink  aranyát,  ugarinknak 
Gazdag  termésit  irígylé. 

És  amit  táplál  a  mező. 
Paripáink  neki  nyihogtak, 
Gyapját  neki  nyírta  meg  a  nyáj, 
S  amit  nem  vett  el,  ellopá. 

Magyarra  vivé  ki  a  magyart, 

S  vicsorogva  dühében,  hogy  a  két 

Testvérhad  érte  egymást  ölé. 
Éh  gyermekeinket  maszlagon 
Hizlalta  pribégjeivé,  hogy  ők 

Verdessék,  ami  még  nem  ing. 

S  mi  nyögénk  a  vad  dölyf  kéjeit, 
S  viselénk,  de  mérges  fájdalomban, 

Az  alázó  súlyos  igát. 
Hunyadink  nagy  lelke  nem  hagyott  el, 
Hunyadink  nagy  lelkét  nem  hagyánk  el, 

S  lepattogának  lánczaink. 

Itt  vesztenek  ők,  itt  hulltanak  el. 
Lobogó  tüzeit  seregökre 

Az  isteni  bosszú  lövellé! 
Szabadon  lihegsz,  szeretett  hazánk! 
Szeretett  hazánk !  szabadon  megint ! 

Hunyadink  nagy  lelke  van  veled. 

Kazinczy  Ferenc* 
BIZTATÁS 

A  hazáért  élni,  szenvedni,  s  jót  tenni. 
Ügye  mellett  önként  s  bátran  bajra  menni, 
Kárt,  veszélyt,  rabságot  érte  fel  sem  venni, 
S  minden  áldozatra  mindenha  kész  lenni  — 

Barátom!  oly  dolgok,  melyek  az  embernek 
Dicsőség  mezején  oszlopot  emelnek, 
S  melyekért,  bár,  míg  élsz,  sokan  nem  kedvellnek, 
A  jók  sírodban  is  áldanak,  tisztelnek. 

Bacsdnyi  János, 
A  MAGYAROKHOZ. 

■Romlásnak  indult  hajdan  erős  magyar! 
Nem  látod,  Árpád  vérfe  miként  fajúi? 
Nem  látod  a  bosszús  egeknek 
Ostorait  nyomorult  hazádon? 

Nyolcz  századoknak  vérzivatarja  közt 
Rongált  Budának  tornyai  áUanak, 
Ámbár  ezerszer  vak  tüzedben 
Véreidet,  magadat  tiportad. 

Elszórja,  hidd  el,  mostani  veszni  tért 
Erkölcsöd  :    undok  vípera-fajzatok 
Dúlják  fel  e  várt,  mely  sok  ádáz 
Ostromokat  mosolyogva  nézett. 

Nem  ronthatott  el  tégedet  egykoron 
A  vad  tatár  khán  xerxesi  tábora, 
S  világot  ostromló  töröknek 
Napkeletet  leverő  hatalma  ; 

Nem  fojthatott  meg  Zápolya  öldöklő 
Századja,  s  titkos  gyilkosaid  keze  : 
A  szent  rokonvérben  fürösztő 
Visszavonás  tüze  közt  megálltál  : 

Mert  régi  erkölcs,  spártai  férfikar 
Küzdött  s  vezérelt  fergetegid  között  ; 
Birkózva  győztél,  s  Herculesként 
Érczbuzogány  rezegett  kezedben. 

Most  lassú  méreg,  lassú  halál  emészt. 
Nézd  :  a  kevély  tölgy,  melyet  az  éjszaki 
Szélvész  le  nem  dönt,  benne  termő 
Férgek  erős  gyökerit  megőrlik, 

S  egy  gyenge  széltől  földre  teríttetik ! 
így  minden  ország  támasza,  talpköve 
A  tiszta  erkölcs,  mely  ha  megvesz, 
Róma  ledül  s  rabigába  görbed. 

Mi  a  magyar  most?  —  Rút  sybaríta  váz. 
Letépte  fényes  nemzeti  bélyegét, 
S  hazája  feldúlt  védfalából 
Rak  palotát  he  verőhely  ének  ; 

Elődeinknek  bajnoki  köntösét 
S  nyelvét  megunván,  rút  idegent  cserélt, 
A  nemzet  őrlelkét  tapodja, 

Gyermeki  báb  puha  szíve  tárgya. 

Oh!  más  magyar  kar  mennyköve  villogott 
Atilla  véres  harczai  közt,  midőn 
A  félvilággal  szembe  szállott 
Nemzeteket  tapodó  haragja. 

Más  néppel  ontott  bajnoki  vért  hazánk 
Szerzője  Árpád  a  Duna  partjain. 
Oh!  más  mag^-arra]  verte  vissza 

Nagy  Hunyadink  Mahomet  hatalmát ! 

De  jaj,  csak  így  jár  minden  az  ég  alatt! 
Forgó  viszontság  járma  alatt  nyögünk. 
Tündér  szerencsénk  kénye  hány  vet, 
Játszva  emel  s  mosolyogva  ver  le. 

Felforgat  a  nagy  századok  érczkeze 
Mindent  :    ledűlt  már  a  nemes  ílion, 
A  büszke  Karthágó  hatalma, 
Róma  s  erős  Babylon  leomlott. 

Berzsenyi  Dániel, 

A  MAGYAROKHOZ. 

(1807.) 

Forr  a  világ  bús  tengere,  ó  magyar! 
Ádáz  Erinnys  lelke  uralkodik, 
S  a  föld  lakóit  vérbe  mártott 
Tőre  dühös  viadalra  készt  i. 

Egy  nap  lerontá  Prusszia  trónusát. 
A  balti  partot  s  Adria  öbleit 
Vér  festi,  a  s  Cordillerákat 
S  Haemusokat  zivatar  borítja. 

Hazádnak  rendületlenül.  2 

Fegyvert  kiállnak  Baktra  vidékei, 
A  Dardanellák  bérczei  dörgenek, 
A  népek  érczkorláti  dőlnek, 

S  a  zabolák  s  kötelek  szakadnak. 

Te  Títusoddal  hajdani  őseid 
Várába  gyűltél,  hog}'  lebegő  hajónk 
A  bölcs  tanács  s  kormány  figyelmén 
Állni  tudó  leg3^en  a  habok  közt. 

Ébreszd  fel  alvó  nemzeti  lelkedet! 
Ordítson  orkán,  jőjön  ezer  veszély  : 
Nem  félek.  A  kürt  harsogását, 
A  nyihogó  paripák  szökését 

Bátran  vigyázom.  Nem  sokaság,  hanem 
Lélek  s  szabad  nép  tesz  csuda  dolgokat. 
Ez  tette  Rómát  föld  urává, 

Ez  Marathont  s  Budavárt  híressé. 

Berzsenyi  Dániel, 


MAGYARORSZÁG. 

Itt  hol  szőke  vizét  a  Duna  rengeti. 
Árpád  gazdag  arany  hantjain,  oh  hazám! 
Ceresnek  koszorús  homloka  illatoz, 
S  a  bővség  ragyogó  kürtje  mosolyg  reád. 
Termékeny  mezeid  mennyei  harmatok 
Mossák,  s  csűreidért  Európa  irigyed. 
Itt  édent  mutató  sorhegyek  oldalin 
Bacchus  tölt  poharat,  s  néked  az  isteni 
Nektár  legnemesebb  vedreiből  merít. 
Itt  Árkádia  zöld  halmai  nyulának. 
Hol  Pán  legjelesebb  barmok  után  dalol, 
Barmok,  milyeneket  boldog  Arábia 
Nem  látott,  sem  egyéb  nemzet  az  ég  alatt. 
Kárpát idnak  arany  gyomra  kevély  Perut 
Felmúlván,  örökös  kincseit  önti  rád. 

Minden  jót,  valamit  hint  az  Olymp  ura, 
Minden  jót,  valamit  Tellus  az  emberi 
Táplálásra  teremt,  néked  az  istenek 
Bőv  mértékje  pazarl  büszke  határidon. 
Boldog  népeidet  Titusok  őrizik. 
Kik  mindannyi  atyák  és  kegyes  istenek, 
S  kiknek  trónusokon  Trézia  lelke  leng. 
Törvényed  s  koronád  Cherubim  őr  fedi. 
Nem  fertőzteti  meg  durva  tyrann  keze  : 
Törvény,  nem  hatalom  kénye,  uralkodik 
Rajtad,  s  régi  dicső  nemzeti  díszed  áll. 
Oh  bár  vajha  kies  gyöngykoszorúd  között 
Még  egy  illatozó  rózsa  fakadna  ki : 
Szállnának  le  reád  Graecia  isteni 
Kik  hajdan  lehozák  Attika  földire 
A  nagy  mestereket  s  bölcs  tudományokat. 
Akkor  csillagokat  hatna  kevély  fejed, 
S  elbámulna  reád  a  zenith  és  nadir. 

Berzsenyi  Dániel, 
HYMNUS. 

Isten,  áldd  meg  a  magyart 
Jó  kedvvel,   bőséggel, 
Nyújts  feléje   védő   kart. 
Ha  küzd  ellenséggel ; 
Balsors  akit  régen  tép. 
Hozz  rá  vig  esztendőt! 
Megbűnhődte   már  e  nép 
A  múltat  s  jövendőt! 

Őseinket  felhozád 
Kárpát  szent  bérczére, 
Általad  nyert  szép  hazát 
Bendegúznak  vére. 
S  merre  zúgnak  habjai 
Tiszának,  Dunának, 
Árpád  hős  magzatjai 
Felvirágozának. 


20 


Értünk   Kunság  mezein 
Ért    kalászt    lengettél, 
Tokaj  szőlővesszein 
Nektárt   csepegtettél. 
Zászlónk   gyakran   plántáiád 
Vad  török  sánczára, 
S  nyögte  Mátyás  bús  hadát 
Bécsnek  büszke  vára. 

Hajh,  de  bűneink  miatt 
Gyúlt   harag  kebledben, 
S  elsújt ád  villámidat 
Dörgő  fellegedben, 
Most  rabló   mongol  nyilát 
Zúgattad  felettünk, 
Ma'jd  töröktől  rabigát 
Vállainkra  vettünk. 

Hányszor  zengett  ajkain 
Ozmán  vad  népének 
Vert  hadunk  csonthalmain 
Győzedelmi  ének! 
Hányszor  támadt  tenfiad 
Szép"  hazám,  kebledre, 
S  lettél  magzatod  miatt 
Magzatod  hamvvedre? 

Bújt  az  üldözött,  s  felé 
Kard  nyúl  barlangjában. 
Szertenézett  s  nem  leié 
Honját  a  hazában. 
Bérezre  hág  és  völgybe  száll 
Bú  s  kétség  mellette, 
Vérözön  lábainál, 
S  lángtenger  fölette. 

Vár  állott  :  most  kőhalom  : 
Kedv  s  öröm  röpkedtek  : 
Halálhörgés,  siralom 
Zajlik  már  helyettek. 


21 


S  ah,  szabadság  nem  virul 
A  holtnak  véréből. 
Kínzó  rabság  könnye  hull 
Árvánk  hő  szeméből. 

Szánd  meg  isten  a  magyart 
Kit  vészek  hányának, 
Nyújts  feléje  védő  kart 
Tengerén  kinjának. 
Balsors  a  kit  régen  tép. 
Hozz  rá  víg  esztendőt, - 
Megbűnhődte  már  e  nép 
A  múltat  s  jövendőt! 


Kölcsey  Ferenc. 


zrínyi  dala. 

Hol  van  a  hon,  melynek  Árpád  vére 
Győzelemben  csorga  szent  földére, 
Még  nevével  hév  szerelmet  gyújt  ; 
S  messze   képét   bujdosó   magzatja. 
Még  Kalypso  keblén  is  siratja, 
S  kart  feléje  búsan  vágyva  nyújt? 

Itt  van  a  hon,  ah  nem  mint  a  régi, 
Pusztaságban  nyúlnak  el  vidéki, 
Többé  nem  győzelmek  honja  már  ; 
Elhamvadt  a  magzat  hő  szerelme. 
Nincs  magasra  vívó  szenvedelme, 
Jégkebelben  fásult  szívet  zár. 

Hol  van  a  bérez,  és  a  vár  fölette, 
Szondi  melynek  sánczait  vedletté. 
Tékozolva  híven  életét  ; 
Honnan  a  hír  felszáll,  s  arczulatja 
Lángsugárit  távol  ragyogtatja, 
S  fényt  a  késő  századokra  vét? 

Itt   van  a  bérez,  s  omladék  fölette, 
Mely  a  hőst  és  hírét  eltemette, 
Bús  feledség  hamván,  s  néma  hant  ; 
Vülíívben  ül  a  gyáva  kor,  s  határa 
Szűk  köréből  őse  saslakára 
Szédeleg  ha  néha  felpillant. 

És  hol  a  nép,  mf  ly  pályát  izzadni, 
S  izzadás  közt  hősi  bért  aratni 
Ösz  atyáknak  nyomdokin  tanult  ; 
S  szenvedeti:  bár,  s  bajról  bajra  hága. 
Hervadatlan   volt  szép   ifjúsága, 
A  jelenben   múlt   s   jövő   virult? 

Vándor  állj  meg!  korcs  volt  anyja  vére, 
IMás  faj   állott  a  kihunyt  helyére, 
Gyönge  fővel,  romlott,  szívtelen  ; 
A  dicső  nép,  mely  tanúit  izzadni, 
S  izzadás  közt  hősi  bért  aratni, 
Névben  él  csak,  többé  nincs  jelen. 

Kölcsey  Ferenc. 


zrínyi  második  éneke. 

Te  lásd  meg,  ó  sors,  szenvedő  hazámat, 
Vérkönynyel  ázva  nyög  feléd! 
Mert  kánya,  kígyó,  féreg  egyre  támad, 
És  marja,  rágja  kebelét. 
A  méreg  ég,  és  ömlik  mély  sebére, 
S  ő  védtelen  küzd  egyedül. 
Hatalmas,  ó  légy  gyámja,  légy  vezére, 
Vagy  itt   az  óra,  s  végveszélybe  dűl. 

Áldást  adék,  sok  magzatot  honodnak. 
Mellén  kiket  táplál  vala  ; 
S  másokra  vársz,  hogy  érte  vívni  fognak? 
önnépe  nem  lesz  védfala? 

Szív,  lélek  el  van  vesztegetve  rátok  ; 
Szent  harczra  nyitva  várt  az  út, 
S  ti  védfalat  körüle  nem  vonatok  ; 
Ö  gyáva  fajt  szült,  s  érte  sírba  jut. 

De  szánjad,  ó  sors,  szenvedő  hazámat! 
Te  rendelél  áldást  neki : 
S  a  vad  csoport,  mgly  rá  dühödve  támad, 
Kiket  nevelt,  öngycrmeki. 
Taposd  el  a  fajt,  rút  szennyét  nememnek  ; 
S  míg  hamvokon  majd  átok  űl. 
Ah  tartsd  meg  őt,  a  hűv  anyát,  teremnek 
Tán  jobb  fiak,  s  védvén  állják  körűi. 

Törvényem   él.    Hazád  őrcsillagzatja 
Szülötti  bűnein  leszáll ; 
Szelíd  sugárit  többé  nem  nyugtatja 
Az   ősz   apák  sírhalminál. 
És  más  hon  áll  a  négy  folyam  partjára, 
Más  szózat  és  más  keblű  nép  ; 
S  szebb  arczot  ölt  e  föld  kies  határa, 
Hogy  kedvre  gyúl,  ki  báj  körébe  lép. 

Kölcsey  Ferenc, 


HUSZT. 

Bús  düledékeiden,  Husztnak  romvára,  megállék! 

Csend  vala,  felleg  alól  szállt  fel  az  éjjeli  hold. 
Szél  kelé  most,  mint  sír  szele  kél  ;  s  a  csarnok  el- 

Oszlopi  közt  lebegő  rémalak  inte  felém,  [ontott 
És  mond  :  Honfi !  mit  ér  epedő  kebel  e  romok  or- 

Régi  kor  árnya  felé  visszamerengni  mit  ér?  [mán 
Messze  jövendővel  komolyan  vess  öszve  jelenkort  : 

Hass,  alkoss,  gyarapíts  :  s  a  haza  fényre  derűi! 


Kölcsey  Ferenc, 

EMLÉKLAPRA. 

Négy  szócskát  üzenek ,  vésd  j  ól  kebeledbe ,  s  fiadnat 
Hagyd  örökül  ha  kihunysz  :  A  haza  minden  előtt. 

Kölcsey  Ferenc. 

MOHÁCS. 

Hősvértől  pirosúlt  gyásztér,  sóhajtva  köszöntlek, 

Nemzeti  nagylétünk  nagy  temetője,  Mohács! 
Hollószárnyaival  lebegett  a  zordon  Enyészet, 

S  pusztító  erejét  rád  viharozta  dühe, 
S  vak  diadalma  jelét  robogó  villámival  itten 

Honni  vitéz  seregink  holttetemikre  suté. 
Tomori!  büszke  vezér!  mért  hagytad  el  érseki 

[széked  ; 

Nem  halt  volna  hazánk  dísze,  virága  veled. 
Harcz  tüze  lángítá  bizton  viadalra  kikelted', 

S  érted  mennyi  dicsők  estének  áldozatul! 
Szűk  vala  egy  ország !  be  kicsiny  most  néma  laká- 

[sod! 

Tárogatód  megszűnt,  rozsda  emészti  vasad. 
Nyugodj !  rajtad  üzé  dölyfét  a  csalfa  szerencse  ; 

A  békítő  sír  enyhe  takarja  porod. 
Hány  fiatal  szivet,  tele  sok  szép  földi  reménynyel 

Sujta  le  kegyteíen  itt  a  riadó  csatavész! 
Élte  kies  tavaszán  kora  sírt  hány  ífju  talála, 

Kit  nemrég  az  öröm  lágy  öle  ringata  még! 
Dísztelen  itt  fekszik,  deli  termete  összerutítva 

Száguldó  paripák  vasszegü  körmök  alatt. 
Szög  haja  fürtéivel  nem  játszik  kedvese  többé. 

Vér-  s  tapadó  portól  elmerevedtek  azok. 
Hasztalan  áll  az  utón  váró  hive  friss  koszorúval. 

Nem  jön-e  bajnoka  még,  félve  remélve  vigyáz: 
Hogyha  levél  zördűl,  őt  sejteti  véle  szerelme, 

Néz,  piheg,  arcza  tüzel  s  keble  feszülve  haboz. 

Ah!  de  hiába  tekint  a  távol  lenge  ködébe  : 

Elmaradt  a  kedvelt,  s  érzete  búnak  ered. 
Végre  megérti  Mohács  veszedelmét  ;  gyönge  virág- 
aként 

Hervad  el  a  szép  szűz  néma  keserve  között. 
Sírja  felett  enyeleg  suttogva  az  alkonyi  szellő 

S  a  hűség  csendes  angyala  őrzi  porát. 
Mennyi  nemes  bajnok,  méltó  sok  századot  élni, 

Fénytelen  itt  szunyád  s  kő  se'  mutatja  helyét! 
Ösi  szabadságért  harczolt  bár  férfikarokkal. 

Rendzavaró  hévvel  vérbe  fűrészt  ve  vasát. 
Ámde  hol  olyan  erős,  kit  meg  nem  dönt  sok  ezer 

[kar? 

Testhalmok  közepett  küzd,  noha  élte  szakad. 
Sínli  szokott  terhét  tűzménje,  nyihogva  kapar, 

[vág, 

Rugdal,  rázza  fejét,  hosszú  sörénye  lobog  : 
Elszáguld,  hazatér,  s  így  hírli  vitéz  ura  hunytát. 

Kit  repedő  szívvel  hölgye  zokogva  sirat  ; 
Míg  sűrű  könnye  apad,  s  ő  is  hű  férje  után  hal, 

S  a  kiürült  háznak  csak  düledéke  marad. 
A  tölgy,  mely  zivatar  közt  annyiszor  álla  kevélyen, 

pőltében  viruló  ágait  így  temeti. 
Hány  bajnok  hala  így,  de  csak  a  boldog  leli  bérét  : 

A  meggyőzöttnek  csillaga  véle  tűnik, 
így  hamvadtak  el  ők  alacsony  moh  lepte  gödörben, 

S  a  feledékenység  éje  borítja  nevök'. 
Hantra  dűl  a  pásztor  s  fütyörészve  legelteti  nyáját; 

És  nem  tudja,  kinek  hőspora  nyugszik  alatt  ; 
Titkon  mégis  eped,  szomorú  dalt  zengedez  ajka  : 

A  hősárnyékok  csendesen  ihletik  őt. 
A  csatasíkon  mély  borulattal  ballag  az  utas. 

Elgondolva  minő  kétes  az  emberi  sors  ; 
Néz  és  elkomorul  s  lesütött  szemmel  halad  ismét  : 

Felpattant  sebeit  belseje  érzi  maga. 
Ott,  hol  az  esti  sugár  gőzfátyolt  úsztat  az  éren. 

Mintha  fedezgetné,  hogy  ne  tekintse  szemünk  : 
Ott  vergőde  Lajos,  rettentő  sorsú  királyunk, 
i^  Sülyedező  lova  érez  hímzetü  terhe  alatt. 

Hasztalanul  terjeszti  kezét  ;    nincs,  nincs  ki 

[segítse ! 

Bajnoki  elhulltak,  nincs  ki  feloldja  szegényt! 
Tátogat  a  méhség,  aranyos  pánczélja  fakó  lesz, 

S  összezúzott  testét  hab  fedi  s  barna  iszap. 
Ekként  halni  kinos!  s  kegyalak  :  neked  életed  így 

[tűnt 

Veszteden  a  magyar  ég  napja  sokára  leszállt, 
ífju  valál,  örvényt  nem  sejtvén  szörnyen  adózál  ; 

Szendergő  porodat  béke  lebegje  körűi!  , 

Hajh, !  s  ezt  visszavonás  okozá  mind  s  durva  irígy- 

[ség. 

Egységünk  történ  törve,  hanyatla  erőnk. 
A  sorvasztó  láncz  így  készüle  árva  hazánkra  ; 

Nem!  nem  az  ellenség,  ön  fia  vágta  sebét. 
Gyászemlékü  vidék !   mi  sok  inség  kútfeje  lettél : 

Párolgó  mezeid  bánatos  oszlopa  ez. 
Nagygyá  lett  Szolimán  gőgét  Buda  ormai  nyögték, 

S  kénye  vadon  dúllán  annyi  viszályra  jutánk. 
Hány  szűzfonnyadael  zsarlónk  buja  karjain  ekkor, 

S  a  Duna  szőke  vizén  hány  rabok  úsztak   alá! 
Birtok  nem  vala  már,  idegen  lett  a  magyar  otthon  ; 

Félhold  kérkede  szét  városi  tornyairól  — 
El!  ti  komoly  képek!  ti  sötétség  rajzati,  félre! 

Üj  nap  fényié  reánk  annyi  veszélyek  után, 
Él  magyar,  áll  Buda  még !  a  múlt  csak  példa  legyen 

[most, 
S  égve    honért  bizton  nézzen  előre  szemünk. 
És  te  virulj,  gyásztér!  a  béke  malasztos   ölében. 

Nemzeti  nagylétünk  hajdani  sírja.  Mohácsi 

Kisfaludy  Károly. 
RÁKOSI  SZÁNTÖ  A  TÖRÖK  ALATT. 

Miről  apám  nagy  búsan  szólt 
Hogy  itt  hajdan  szebb  élet  volt. 
Érzi  szívem  s  felsóhajtok, 
A  mint  Rákos  térén  szántok. 

Hol  Mátyás,  az  igazságos?     * 
Te  láttad  őt,  boldog  Rákos! 
Tán  itt  nyargalt  hajdanában, 
Hol  én  szántok  mostanában. 

Mondják,  itten  vitéz  urak 
összegyűltek,  tanakodtak  ; 
S  ha  csatára  trombitáltak. 
Mint  a  sasok  víni  szálltak. 

Eltűntek  ők  ;    Rákos,  te  állsz, 
Meződön  hány  embert  táplálsz, 
Hej  de  magyart  alig  látok, 
S  nehéz  szívvel  tovább  szántok. 

Pest-Budárul  sok  nép  kijár, 
S  alig  érti  nyelvünket  már  : 
Hej !  ma-holnap  a  magyar  szó 
Ritka,  mint  a  fejér  holló. 

Hűs  szél  támad  onnan  felül. 
Zúgó  szárnyán  sötét  köd  ül ; 
Tán  a  por  is  e  szép  mezőn 
Nemes  szívek  hamvábul  jön. 

Barna  leány  a  falubul! 
Hej  ne  igyál  a  Rákosbul! 
Magyar  csonton  foly  a  vize, 
Könyektül  sós  annak  ize. 

Rákos!  Rákos!  hová  lettél? 
Szép  hiredbűl  de  kiestél! 
Fáj  szivem,  fáj,  ha  ezt  látom, 
S  hazám  földét  sírva  szántom. 


Kisfaludy  Károly, 

SZÜLŐFÖLDEM  SZÉP  HATÁRA. 

Szülőföldem  szép  határa! 
Meglátlak-e  valahára? 
Ahol  állok,  ahol  megyek, 
Mindenkor  csak  feléd  nézek. 

Ha  madár  jön,  tőle  kérdem, 
Virulsz-e  még,  szülőföldem! 
Azt   kérdezem  a  felhőktül. 
Azt  a  suttogó  szellőktül. 

De  azok  nem  vigasztalnak, 
Bús  szivemmel  árván  hagynak  ; 
Árván  élek  bús  szivemmel, 
Mint  a  fű,  mely  a  sziklán  kel. 

Kisded  hajlék,  hol  születtem, 
Hej  tőled  be  távol  estem! 
Távol  estem  mint  a  levél, 
Melyet  elkap  a  forgószél. 

Kisfaludy  Károly. 
BÜCSÜ. 

Isten  veled,  hazám,  bátrak  hazája, 
Isten  veled,  te  völgy,  ti  zöld  hegyek! 
Gyermek-reményim  s  bánátim  tanyája, 
Isten  veled,  én  messze  elmegyek  ; 
Ha  vissztérek,  boldogulva,  hon. 
Hadd  lásam  népemet  virányidon! 

Nem  mint  ^Helvétia  hótakart  tetői, 
Nem  nyúlnak  oly  magasra  bérczeid, 
S  tán  szebbek  a  Provence  daltelt  mezői. 
Mint  zöld  kalászt  hullámzó  tereid  : 
Virág  mit  ér,  mit  ér  a  bérez  nekem? 
Hazát  kivan,  hazáért  ver  szivem. 

Az  ég  egy  kincset  ád  minden  hazának 
S  a  nemzet  híven  őrzi  birtokát  ; 
Császárról  szól  a  franczia  fiának, 
Büszkén  mutatja  Róma  ó  falát, 
Hellásznak  kincse  egy  elomló  rom  : 
Tiéd,  hazám,  egy  szentelt  fájdalom. 

Hallgatva  áll  Rákosnak  szent  határa, 
Ah,  régen  hallgat  immár  a  magyar! 
S  az  ősök  elenj^észett  nyomdokára 
Az  esti  szellő  új  fövényt  takar  ; 
Hallgatva  áll  a  tér,  szivünk  szorul, 
S  egy  köny  beszél  hazánk  nagyságirul. 

S  egy  köny  Budáról,  mely  magas  tetőjén 
Sötéten  áll,  egy  bús  emlékezet, 
Nagy  sírköve  hazámnak  temetőjén, 
S  ráírva  mind,  mi  véle  elveszett  ; 
Régen  szétdönté  az  idő  falát, 
Kövén  meglátni  a  csaták  nyomát. 

S  még  áll  Mohács,  még  áll!  magasbra  nőnek 
Az  új  barázdán  s  régi  hősökön 
Kalászai,  erőt  ad  a  mezőnek, 
Bár  rég  lefolyt,  a  férfivér-özön. 
Nincs  kő  határán,  nincsen  kunhalom. 
De  áll  a  tér  s  nem  vész  a  fájdalom. 

S  nem  veszhet  el,  míg  az  ezüst  Dunának 
Nagy  tükörén  egy  honfiszem  pihen, 
S  magyar  lakik  a  parton,  s  a  hazának 
Csak  egy  romlatlan  gyermeke  leszen; 
Buda-,  Mohács-,  Nándornál  elfutó. 
Tán  honom  könnye  vagy  te,  nagy  folyó? 

S  oh  én  szeretlek  néma  bánatodban, 
Hazám,  szeretlek  könyeid  között. 
Égőn  szeretlek  özvegy-fátyolodban, 

Nehéz  keserved  melybe  öltözött  ; 

Báj  lón  mosolyodsz,  mert  bár  sorsod  kemény. 

Él  még  a  sír  felett  is  egy  remény. 

És  most  isten  veled,  talán  sokára, 
örökre  tán,  hazám,  isten  veled! 
Rég  eltűnt  ismert  bérczid  kék  határa, 
S  tovább  siet  vándorló  gyermeked  ; 
Ha  visszatérek,  boldogulva,  hon. 
Hadd  lássam  népemet  virányidon! 

Báró  Eötvös  József, 


MOHÁCS. 

Eldődeink  siralmas  harczhelyén. 
Zöldebb  a  fű  Mohácsnak  mezején  ; 

Több  illat  tölti  a  virágokat, 

S  a  gazda,  mondják,  szebb  kalászt  arat. 

E  földet  hősök  vére  áztatá. 

Azért  küld  Isten  ily  áldást  reá  ; 

Mert  szent  határ  az  s  puszta  nem  lehet. 
Hol  honfiszív  hónáért  vérezett. 

Oh  ne  sirasd  meg  annak  végzetét, 

Ki  a  hazáért  adta  életét! 

Édesen  alszik  anyja  kebelén, 

S  áldások  őrzik  csendes  nyughelyén. 

Mely  a  hazáért  élt,  a  hű  kebel. 
Földjét  termékenyítve  hamvad  el ; 

És  szelleme  a  sír  körűi  marad, 

Tettekre  intvén  az  utódokat. 

(1847.) 

Báró  Eötvös  József, 

SZÖZAT. 

Hazádnak  rendületlenül 
Légy  híve,  oh  magyar  ; 
Bölcsőd  az  s  majdan  sírod  is, 
Mely  ápol  s  eltakar. 

A  nagy  világon  e  kivűl 
Nincsen  számodra  hely  ; 
Áldjon  vagy  verjen  sors  keze  : 
Itt   élned,   halnod  kell. 

Ez  a  föld,  mellyen  annyiszor 
Apáid  vére  folyt  ; 
Ez,  melyhez  minden  szent  nevet 
Egy  ezredév  csatolt. 

Itt  küzdtenek  honért  a  hős 
Árpádnak  hadai ; 
Itt   törtek  össze  rabigát 
Hunyadnak  karjai. 

Szabadság!  itten  hordozák 
Véres  zászlóidat, 
S  elhullt anak  legjobbjaink 
A  hosszú  harcz  alatt. 

És  annyi  balszerencse  közt, 
Oly  sok  viszály  után. 
Megfogyva  bár,  de  törve  nem. 
Él  nemzet  e  hazán. 

S  népek  hazája,  nag}^  világ! 
Hozzád  bátran  kiált  : 
«Egy  ezred  évi  szenvedés 
Kér  éltet  vagy  halált !» 

Az  nem  lehet,  hogy  annyi  szív 
Hiába  onta  vért, 
S  keservben  annyi  hű  kebel 
Szakadt  meg  a  honért. 

Az  nem  lehet,  hog}-  ész,  erő, 
És  oly  szent  akarat 
Hiába  sorvadozzanak 
Egy  átoksúly  alatt. 

Még  jőni  kell,  még  jőni  fog 
Egy  jobb  kor,  mely  után 
Buzgó  imádság  epedez 
Százezrek  ajakán. 

Vagy  jőni  fog,  ha  jőni  kell, 
A  nagj'szerű  halál, 
Hol  a  temetkezés  fölött 
Eg}'  ország  vérben  áll. 

S  a  sírt,  hol  nemzet  sűlyed  el, 
Népek  veszik  körűi, 
S  az  ember  millióinak 
Szemében  gyászköny  űl. 

Légy  híve  rendületlenül 
Hazádnak,  oh  magyar  : 
Ez  éltetőd,  s  ha  elbukál. 
Hantjával  ez  takar. 

A  nagy  világon  e  kivűl 
Nincsen  számodra  hely  ; 
Áldjon  vagy  verjen  sors  keze  : 
Itt  élned,  halnod  kell. 

Vörösmarty  Mihály. 


é 

LISZT  FERENCHEZ. 

Hírhedett  zenésze  a  világnak, 
Bár  hová  juss,  mindig  hű  rokon! 
Van-e  hangod  a  beteg  hazának 
A  velőket  rázó  húrokon? 
Van-e  hangod,  szív  háborgatója, 
Van-e  hangod,  bánat  altatója? 

Sors  és  bűneink  a  százados  baj, 
Melynek  elzsibbasztó  súlya  nyom  ; 
Ennek  lánczain  élt  a  csüggedett  faj 
S  üdve  Ion  a  tettlen  nyugalom. 
És  ha  néha  felforrt  vérapálya. 
Lázbetegnek  volt  hiú  csatája. 

Jobb  korunk  jött.  Újra  visszaszállnak, 
Rég  óhajtott  hajnal  keletén. 
Édes  kínja  közt  a  gyógyulásnak, 
A  kihalt  vágy  s  elpártolt  remény  : 
Üjra  égünk  őseink  hónáért, 
Üjra  készek  adni  életet  s  vért. 

És  érezzük  minden  érverését, 
Szent  nevére  feldobog  szivünk  ; 
És  szenvedjük  minden  szenvedését, 
Szégyenétől  lángra  gerjedünk  ; 
És  óhajtjuk  nagynak  trónusában. 
Boldog-  és  erősnek  kunyhajában. 

Nagy  tanítvány  a  vészek  hónából, 
Melyben  egy  világnak  szíve  ver, 
Ahol  rőten  a  vér  bíborától 
Végre  a  nap  földerülni  mer, 
Hol  vad  árján  a  nép  tengerének 
A  düh  szörnyei  gyorsan  eltünének  ; 

Hazádnak  rendületlenül. 

S  most  helyettök  hófehér  burokban 

Jár  a  béke  s  tiszta  szorgalom  ; 

S  a  művészet   fénylő  csarnokokban 

Égi  képet  új  korára  nyom  ; 

S  míg  ezer  fej   gondol  istenészszel. 

Fárad  a  nép  óriás  kezével  : 

Zengj  nekünk  dalt,  hangok  nagy  tanárja, 
És  ha  zengesz  a  múlt  napiról. 
Légyen  hangod  a  vész  zongorája. 
Melyben  a  harcz  meny  dörgése  szól, 
S  árja  közben  a  szilaj  zenének 
Riadozzon  diadalmi  ének. 

Zengj  nekünk  dalt,  hogy  mély  sírjaikban 
Őseink  is  megmozduljanak. 
És  az  unokákba  halhatatlan 
Lelkeikkel  visszaszálljanak. 
Hozva  áldást  a  magyar  hazára. 
Szégyent,  átkot  áruló  fiára. 

És  ha  meglep  bús  idők  homálya, . 
Lengjen  fátyol  a  vont  húrokon  ; 
Legyen  hangod  szellők  fuvolája. 
Mely  keserg  az  őszi  lombokon. 
Melynek   andalító  zengzetére 
Fölmerül  a  gyásznak  régi  téré  ; 

S  féfi  karján  a  meggondolásnak 
Kél  a  halvány  hölgy,  a  méla  bú, 
S^  újra  látjuk  Vészeit  Mohácsnak, 
Újra  dúl  a  honfiháború, 
S  míg  könyekbe  vész  a  szem  sugara. 
Enyh  jön  a  szív  késő  bánatára. 

És  ha  honszerelmet  költenél  fel, 
Mely  ölelve  tartja  a  jelent. 
Mely  a  hűség  szép  emlékzetével 
Csügg  a  múlton  és  jövőt  teremt. 

Zengj  nekünk  hatalmas  húrjaiddal. 
Hogy  szivekbe  menjen  által  a  dal ;  . 

S  a  felébredt  tiszta  szenvedélyen 

Nagy  fiakban  tettek  érjenek, 

És  a  gyenge  és  erős  serényen 

Tenni  tűrni  egyesüljenek  ; 

És  a  nemzet,  mint  egy  férfi,  álljon 

Érez  karokkal  győzni  a  viszályon. 

S  még  a  kő  is,  mintha  csontunk  volna, 

Szent  örömtől  rengedezzen  át, 

És  a  hullám,  mintha  vérünk  folyna, 

Át  hevülve  járja  a  Dunát  ; 

S  a  hol  annyi  jó  és  rossz  napunk  tölt, 

Lelkesedve  feldobogjon  e  föld. 

És  ha  hallod,  zengő  húrjaiddal 
Mint  riad  föl  e  hon  a  dalon, 
Mellyet  a  nép  millió  ajakkal 
Zeng  utánad  bátor  hangokon. 
Állj  közénk  és  mondjuk  :   hála  égnek! 
Még  van  lelke  Árpád  nemzetének. 

Vörösmarty  Mihály, 


A  PUSZTA  SIR. 

A  Duna  habjainál  ki  van  itt  a  kisded  üregben 
Pusztán,  s  omladozó  hamvai  jeltelenül? 

Menj  harsogva,  folyam!  mely  gyakran  vitted 
A  győző  seregét ,  zengj  hadat  álmaihoz  ;  [emelve 

S  mellyet  szerze,  te  légy,  ország!  az  erősnek  örök 
Népvezető  Árpád  hamvai  nyugszanak  itt.  [jel : 

Vörösmarty  Mihály. 

MAGYARORSZÁG  ClMERE. 


Szép  vagy  o  hon,   bérc,   völgy  változnak  gazdag 

[öledben, 

Téridet  országos  négy  folyam  árja  szegi ; 
Ám  természettől  mindez  lelketlen  ajándék  : 

Naggyá  csak  fiaid  szent  akaratja  tehet. 

Vörösmarty  Mihály. 


HYMNUS. 

Isten  segíts!  királyok  Istenei 
Emeld  fel  hozzád  a  király  szivét, 
Értelme  légyen  mint  napod  szeme. 
Hogy  végig  lássa  roppant  helyzetét, 
Hogy  aki  fényben  milliók  felett  van, 
Legyen  dicsőbb  erényben,  hatalomban. 

Isten  segíts!  népeknek  Istene! 
Tedd  jóra,  munkássá  e  nemzetet, 
Hogy  amihez  fog  óriás  keze, 
Végére  hajtson  minden  kezdetet. 
Add  hogy  mit  emberész  és  kéz  kivíhat, 
Ne  várja  mástól  mint  szerencsedíjat. 

Isten  segíts!  országok  Istene! 
Ruházd  fel  áldásoddal  e  hazát. 
Hogy  mint  az  őskor  boldog  édene 
Dúsan  virítson  bérczen,  síkon  át, 
És  míg  keblén  a  hűk  örömben  élnek. 
Pallost  mutasson  fondor  ellenének. 

Isten  segíts!  szabadság  Istene! 

Add,  hogy  megértsük  e  nagy  szózatot, 

Adj   csüggedetlen  szívet  is  vele. 

Hogy  tűrni  tudjuk,  mint  szent  közjogot  : 
Tiszteljük  azt  a  törvény  érez  szavában, 
S  ha  víni  kell,  a  vérnek  bíborában. 

Mindenható  egyesség  Istene 
Ki  összetartod  a  világokat! 
Engedd,  hogy  bármi  sorsnak  ellene 
Vezessen  egy  nemes  s  nagy  gondolat. 
Hogy  nemzetünknek  mindenik  nyomára 
Ragyogjon  emberméltóság  sugara. 

Vörösmarty  Mihály, 


RIADÖ. 

Sikolt    a    harczi    síp  :  riadj  magyar,  riadj ! 
Csatára  hi  hazád,  kifent  aczélt  ragadj. 
Villáma  fesse  a  szabadság  hajnalát, 
S  für össze  vérbe  a  zsarnokfaj  bíborát. 

El  még  a  magyarok  nagy  istene, 

Jaj  annak,  aki  feltámad  ellene. 

Az  isten  is  segít,  ki  bir  velünk? 

Szabad  népek  valánk,  s  azok  legyünk. 

.Nem  kell  zsarnok !  csatára  magyarok. 

Fejére  vészhalál,  ki  reánk  agyarog. 
Ki  rabbilincseket  s  igát  kohol  nekünk, 
Mi  undok  és  gálád  lelkébe  tőrt  verünk. 
Él  még  stb. 

A  föld  talpunk  alatt,  s  fejünk  fölött  az  ég 
Tanú  legyen,  hogy  áll  Árpád  ős  népe  még, 
S  mely  e  szent  földre  hull,  minden  csepp  honíi-vér. 
Kiáltson  égbe  a  bitorra  boszuért! 
Él  még  stb. 

Tiporva  szent  jogunk,  szent  harcczal  ójuk  azt, 
Pusztítsa  fegyverünk  a  szolgalelkű  gazt, 

A  zsarnokok  torán  népek  vigadjanak, 
A  nép  csak  úgy  szabad,  ha  ők  lebuktanak. 
Él  még  stb. 

Elé,  elé,  jertek,  haramiahadak, 
Kiket  nemzetbakók  reánk  uszítanak, 
Temetkezéstekül,  ti  bősz  szelindekek, 
Helyet  dögész  vadak  gyomrában  leljetek. 
Él  még  stb. 

Szivünk  elszánt  keserv,    markunk    vasat    szorít, 
S  csatára  milliók  imája  bátorít, 
Ó  drága  véreink,  vagy  élet,  vagy  halál, 
De  szolganépre  itt  a  zsarnok  nem  talál. 
Él  még  stb. 

Vitézek,  őr  hadak,  fogjunk  bucsúkezet, 
Iszonytató  legyen  s  döntő  ez  ütközet, 
Ős  áldomás  gyanánt  ereszszünk  drága  vért. 
Végső  piros  cseppig  hadd  folyjon  a  honért. 

Él  még  a  magyarok  nagy  istene. 

Jaj  annak,  ki  feltámad  ellene. 

Az  isten  is  segít,  ki  bír  velünk? 

Szabad  népek  valánk,  s  azok  legyünk. 
(1848.) 

Czuczor  Gergely^ 

SÓHAJTÁS. 

Múltadban  nincs  öröm, 
Jövődben  nincs  remény. 
Hanyatló  szép  hazám! 
Miattad  vérzem  én. 

Miattad  zeng  panaszt 
S  örök  bút  énekem  : 
Sötét  félhőd  alatt 
Ez  élet  gyász  nekem. 

Oly  sok  küzdés  után 
örvény  s  hullám  közül 
Segélni  part  felé 
Egy  csillag  sem  derűi. 

Ki  szívet  alkotál, 
S  belé  érzelmeket, 
Szeretni  lángolón 
Hazát  és  nemzetet  ; 

Kinek  hatalma  szab 
Törvényeket,  határt! 
Oh  népek  Istene! 
Küldj  egy  reménysugárt . 

Bajza  József. 

ISTEN  HOZZÁD. 

Bércről  visszanéz  a  vándor, 
Vígan  int  kies  hazája. 

Ott  mosolyg  a  róna  táj  : 
De  a  messze  távozónak 

Szíve  vérzik,  szíve  fáj  ; 
Zeng  felé  a  búcsúszó  : 

«Isten  hozzád,  bujdosó !» 

Bérc  alatt  áll  völgyek  árnyán, 
Csak  felhőket  lát  hónából. 

Elmerült  a  róna  táj  : 
Ámde  búja  nem  maradt  el. 

Szíve  gyászol,  szíve  fáj  ; 
Zeng  felé  a  távol  szó  : 

«Isten  hozzád,  bujdosó!* 

Bérc  és  völgy  is  elmaradtak, 

Felhőt  sem  lát  már  hónából, 

Ábrándkép  a  róna  táj  : 

Búja  mint  az  ég  kiséri, 

Szíve  vérzik,  szíve  fáj  ; 
Mély  keservvel  zeng  szava  : 

«ísten  hozzád,  szép  haza!»)  — 

Múlnak  évek,  fürté  ősz  már, 
Elfeledte  rég  hazája  : 

Ám  a  kedves  róna  táj 
Sírig  képben  él  előtte. 

Szíve  gyászol,  szíve  fáj, 
S  a  halónak  végszava  : 

«Isten  hozzád,  szép  haza!» 

Bajza  József. 

ÉBRESZTŐ. 

Ébredj  nagy  álmaidból, 
Ébredj,  Árpád  fia! 
Fölkelt  a  nap  :    hazádnak 
Föl  kell  virulnia! 

Ellenséges  hadakkal 
Víttál  ezer  csatát. 
Szívvéreden  ezerszer 
Váltad  meg  a  hazát  : 

A  felviradt  kor  ismét 
Igényli  szívedet  : 
Vért  nem  kér,  csak  hazáért 
Égő  szerelmedet. 

Igénvli,  hogy  becsűijed 
Honod  külföld  felett  ; 
Védd,  ápold,  mikkel  Isten 
Megáldá  földedet. 

Amit  gyártott  magyar  kéz. 
Nevelt  a  hontelek, 
A  mit  magyar  zamattal 
Ihlettek  a  szelek  ; 


Mi  a  rónák  felett  él, 
Hegyaknában  terem  : 
Mind  az  nemes  fajodnak 
Erőt  adó  elem. 

S  függjön  rajtad  daróc  bár, 
S  szembántó  színzavar, 
Becses,  mikor  hazáért 
Égő  szivet  takar. 

Oh  nemzet,  nemzet,  eszmélj, 
Becsüld  meg  tenmagad, 
Gyilkold  le  szolga  vágy  ad. 
Mely  külföldhöz  ragad  ; 

Járj  egyesűit  erővel. 
Tégy  egy  szent  fogadást  : 
Hazádnak  istenén  kül 
Nem  fogsz  imádni  mást! 

Te  népek  óceánján 
Hullámtól  vert  sziget, 
Kit  mint  elsűlyedendőt 
Ezer  jós  emleget, 

Mutasd  meg  a  világnak. 
Hogy  még  erőd  szilárd. 
Hogy  ezredes  fokodnak 
Új  ezredév  sem  árt. 

Mutasd  meg,  mit  vihet  ki, 
Erős  szívláng  alatt. 
Az  elszántság  hatalma. 
És  az  érc  akarat. 

Ébredj  nagy  álmaidból, 
Ébredj,  Árpád  fia! 
Fölkelt  a  nap  :    hazádnak 
Föl  kell  virulnia! 


Bajza  József, 

ÜTI  DALOK. 

I. 

Messze  visznek  .  .  . 

Messze  visznek 
Messze  szép  hazámtul ; 
Mértföldekre, 
Mértföldek  hónán  tul. 
Merre  visznek,  meddig  érek  — 
Nem  gondom  nekem  ; 
Nyugtom  én  a  távozásban 
Föl  nem  lelhetem. 

A  szivemben 

Mint  selyembogárnak 

Száleresztő 

Tündérek  tanyáznak  ; 

Menjek  a  nap  bölcse j éhez, 

Át  a  föld  szinén. 

Mindenütt  csak  szent  szerelmem 

Szálán  csüggök  én. 

II. 

Felleg  röpül  fejem  fölött .  .  . 

Felleg  röpül  fejem  fölött, 
Az  út  alattam  elszalad  ; 
De  ah  szivem  marad,  marad 
Éjszak  felé! 

Mint  mágnestű  e  szomjú  szív  ; 
Ha  százszor  délre  löktetik. 
Mind  százszor  visszaszökkenik 
Éjszak  felé. 

Éjszak  felé,  hol  két  szép  szem, 
Nem  a  földsark  jégtengere. 
E  vonzalomnak  ingere! 
Éjszak  felé. 

Garay  János. 

MAGYAR  VAGYOK. 

Magyar  vagyok.  Legszebb  ország  hazám 
Az  öt  világrész  nagy  területén. 
Egy  kis  világ  maga.  Nincs  annyi  szám, 
Ahány  a  szépség  gazdag  kebelén. 
Van  rajta  bérc,  amely  tekintetet  vét 
A  kaszpi  tenger  habjain  is  túl, 
És  rónasága,  mint  ha  a  föld  végét 
Keresné,  olyan  messze,  messze  nyúl. 

Magyar  vagyok.  Természetem  komoly. 
Mint  hegedűink  első  hangjai ; 
Ajkamra  fel-felröppen  a  mosoly. 
De  nevetésem  ritkán  hallani. 
Ha  az  öröm  legjobban  festi  képem  : 
Magas  kedvemben  sírva  fakadok  ; 
De  arcom  víg  a  bánat  idejében. 
Mert  nem  akarom,  hogy  sajnáljatok. 

Magyar  vagyok.  Büszkén  tekintek  át 
A  múltnak  tengerén,  ahol  szemem 
Egekbe  nyúló  kősziklákat  lát. 
Nagy  tetteidet,  bajnok  nemzetem. 
Európa  színpadán  mi  is  játszottunk, 
S  mienk  nem  volt  a  legkisebb  szerep  ; 
Ugy  rettegé  a  föld  kirántott  kardunk. 
Mint  a  villámot  éjjel  a  gyerek. 

Magyar  vagyok.  Mi  mostan  a  magyar? 
Holt   dicsőség  halvány  kísértete  ; 
Föl-föltünik  s  lebúvik  nagy  hamar 
—  Ha  vert  az  óra  —  odva  mélyibe. 
Hogy*  hallgatunk!  a  második  szomszédig 
Alig  hogy  küldjük  életünk  neszét. 
S  saját  testvérink,  kik  reánk  készítik 
A  gyász  s  gyalázat  fekete  mezét. 

Magyar  vagyok.  S  arcom  szégyenben  ég, 
Szégycnlenem  kell,  hogy  magyar  vagyok! 
Itt  minálunk  nem  is  hajnallik  még, 
Holott  máshol  már  a  nap  úgy  ragyog. 
De  semmi  kincsért  s  hírért  a  világon 
El  nem  hagynám  én  szülőföldemet, 
Mert  szeretem,  hőn  szeretem,  imádom 
Gyalázatában  is  nemzetemet! 

(Pest.) 

Petőfi  Sándor, 


HONFIDAL. 

Tied  vagyok,  tied,  hazám! 
E  szív,  e  lélek  ; 
Kit  szeretnék,  ha  tégedet 
Nem  szeretnélek? 

Szentegyház  keblem  belseje. 
Oltára  képed. 

Te  állj,  s  ha  kell :  a  templomot 
Eldöntöm  érted  ; 

S  az  Összeroskadó  kebel 
Végső  imája  : 
Áldás  a  honra,  istenem. 
Áldása  rája!  — 

De  én  nem  mondom  senkinek, 
Ki  nem  kiáltom  : 
Legkedvesebbem  hogy  te  vagy 
A  nagy  világon. 

Titkon  kisérem  lépteid, 

S  mindegyre  híven  ; 

Nem,  mint  az  árny  az  utazót, 

Csak  jó  időben. 

De  mint  az  árnyék  nő,  midőn 
Az  est  közelget  : 
Nő  búm,  ha  sötétedni  kezd. 
Hazám,  fölötted, 

Én  elmegyek,  hol  híveid 
Pohárt  emelve 
A  sorstól  új  fényt  esdenék 
Szent  életedre  ; 

S  kihajtom  egy  cseppig  borát 
A  telt  üvegnek. 
Bár  keserű  .  .  .  mert  könnyeim 
Belé  peregnek! 

(Debrecen,  1844.) 

Petőfi  Sándor. 


NEMZETI  DAL. 

Talpra  magyar,  hí  a  haza! 
Itt  az  idő,  most  vagy  soha! 
Rabok  legyünk  vagy  szabadok? 
Ez  a  kérdés,  válasszatok!  — 
A  magyarok  istenére 
Esküszünk, 

Esküszünk,  hogy  rabok  tovább 
Nem  leszünk! 

Rabok  voltunk  mostanáig, 
Kárhozottak  ősapáink. 
Kik  szabadon  éltek  haltak, 
Szolgaföldben  nem  nyughat nak. 
A  magyarok  istenére 
Esküszünk, 

Esküszünk,  hogy  rabok  tovább 
Nem  leszünk! 

Sehonnai   bitang   ember, 

Ki  most,  ha  kell,  halni  nem  mer, 

Kinek  drágább  rongy  élete. 

Mint  a  haza  becsülete. 

A  magyarok  istenére 

Esküszünk, 

Esküszünk,  hogy  rabok  tovább 

Nem  leszünk! 

Fényesebb  a  láncnál  a  kard, 

Jobban  ékesíti   a  kart, 

És  mi  még  is  láncot  hordtunk! 

Ide  veled,  régi  kardunk! 

A  magyarok  istenére 

Esküszünk, 

Esküszünk,  hogy  rabok  tovább 

Nem  leszünk! 

A  magyar  név  megint  szép  lesz, 
Méltó  régi  nagy  hiréhez  ; 
Mit  rákentek  a  századok, 
Lemossuk  a  gyalázatot! 
A  magyarok  istenére 
Esküszünk, 

Esküszünk,  hogy  rabok  tovább 
Nem  leszünk! 

Hol  sírjaink  domborulnak, 
Unokáink  leborulnak, 
És  áldó  imádság  mellett 
Mondják  el  szent  neveinket. 
A  magyarok  istenére 
Esküszünk, 

Esküszünk,  hogy  rabok  tovább 
Nem  leszünk! 

(Pest.) 

Petőfi  Sándor. 


47 


A  HAZARÖL. 

Lement  a  nap.   De  csillagok 

Nem  jöttének.  Sötét  az  ég. 

Közel  s  távolban  semmi  fény  nincs, 

Csak  mécs  világom  s  honszerelmem  ég. 

Szép  csillag  a  honszeretet, 
Gyönyörűségesen  ragyog. 
Szegény  hazám,  szegény  hazám  te, 
Neked  kevés  van  ilyen  csillagod. 

Mécsemnek  lángja  mint  lobog! 
Mitől  lobog?  mi  lengeti? 
Éjfélt  ütött.   Ti  lengtek  itten 
Mécsem  körül,  ti  népem  ősei! 

Mintha  nap  volna  mindenik. 
Oly  tündöklők  e  szellemek, 
Tündöklők,   mert   hisz   a  dicsőség 
Sugármezébe  öltözködtenek. 

Ne  nézz  ősidre,  oh  magyar. 

Ki  most  sötétségben  vagy  itt. 

Ne  nézz  ősidre,  e  napokra  .  .  . 

Szemeid  gyöngék  ...  a  napfény  megvakít- 

Hazám  dicső  nagy  ősei. 

Ti  földetrázó  viharok! 

Ti  egykoron  a  porba  omlott 

Európa  homlokán  tomboltatok. 

Oh  nagy  volt  hajdan  a  magyar. 
Nagy  volt  hatalma,  birtoka  ; 
Magyar  tenger  vizében  hunyt   el 
Éjszak,  kelet  s  dél  hullócsillaga. 

Csakhogy  rég  volt,  midőn  magyar 
Fejekre  termett  a  babér  ; 
A  képzelet  sebes  szárnyú  sas, 
Elfárad  még  is,  mire  oda  ér. 

Oly  rég  elhervadt   a  babér 
A  magyaroknak  homlokán, 
Hazám,  oly  rég  voltál  te  nagy,  hogy 
Nagyságod  híre  csak  mese  talán. 

Már  rég  nem  sírtam,  s  íme  most 
Pillámon  egy  könny  rengedez. 
Magyar  nép,  vajon  hajnalodnak 
Vagy  alkonyodnak  harmatcseppje  ez? 

Magyar  dicsőség,  mi  valál? 
Hullócsillag?  mely  tündökölt. 
Aztán  lehullott  a  magasból 
És  mindörökre  elnyelé  a  föld. 

Vagy  üstökös  vagy,  oh  magyar 
Dicsőség!  mely  jött  s  távozék. 
Hogy  századok  multával  újra 
Lássák  fényét  a  népek  s  rettegjék? 
(Pest.) 

Petőfi  Sándor. 

BUCSÜ. 

Alig  viradt,  már  újra  alkonyul, 
Alig  jövék,  s  megint  elmegyek,  el. 
Még  csak  alig  hogy  üdvezeltelek, 
És  már  búcsúzni,  már  elválni  kell. 
Isten  veled,  szép  ifjú  hitvesem, 
Szívem,  szerelmem,  lelkem,  életem! 

Kardot  fogék  kezembe  lant  helyett, 
Költő  valék  és  katona  vagyok  ; 
Arany  csillag  vezérelt  eddig,  s  most 
Utamra  piros  éjszakfény  ragyog. 

Isten  veled,  szép  ifjú  hitvesem, 
Szivem,  szerelmem,  lelkem,  életem! 

Nem  a  dicsvágy  von  engem  tőled  el .  .  . 
Fejemre  nem  is  férne  a  babér 
A  boldogság  teljes  rózsáitól. 
És  én  le  nem  hajítom  ezt  azér'. 
Isten  veled,  szép  ifjú  hitvesem, 
Szivem,  szerelmem,  lelkem,  életem.! 

Nem  a  dicsvágy  von  engem  tőled  el, 
Tudod  :  belőlem  az  régen  kihalt, 
Hazámért   ontom  véremet,   ha  kell, 
Hazámért  vívok  véres  viadalt. 
Isten  veled,  szép  ifjú  hitvesem, 
Szivem,  szerelmem,  lelkem,  életemi 

Ha  senki  sem  védné  is  a  hazát, 
Magamnak  őtet  védni  kellene  ; 
S  mostan,  midőn  mindenki  síkra  szállt, 
Magamban  én  itthon  maradjak-e? 
Isten  veled,  szép  ifjú  hitvesem, 
Szivem,  szerelmem,  lelkem,  életem! 

Nem  mondom  én:  gondolj  férjedre,  míg 
Ő  a  honért  s  érted  harczolni  fog  ; 
Ismerlek  én,  nagyon  tudom,  hogy  egy 
Gondolatod  van,  és  az  én  vagyok. 
Isten  veled,  szép  ifjú  hitvesem. 
Szivem,  szerelmem,  lelkem,  életem! 

Tán  megcsonkítva  térek  vissza  majd, 
De  akkor  is  szeretsz  te  engemet. 
Mert  istenemre,  amint  elviszem, 
Épen  hozom  meg  hű  szerelmemet. 
Isten  veled,  szép  ifjú  hitvesem. 
Szivem,  szerelmem,  lelkem,  életem! 
(Erdőd.) 

Petőfi  Sándor. 

Hazádnak  rendületlenül.  4 

ÉLET  VAGY  HALÁL! 

A   Kárpátoktiil  le   az   al-Dunáig 

Egy  bősz  üvöltés,  egy  vad  zivatar! 

Szétszórt  hajával,  véres  homlokával 

Áll  a  viharban  maga  a  magyar. 

Ha  nem  születtem  volna  is  magyarnak, 

E  néphez  állanék  ezennel  én, 

Mert  elhagyott,  mert  a  Icgelhagyottabb 

Minden  népek  közt  a  föld  kerekén. 

Szegény,  szegény  nép,  árva  nemzetem  te, 
Mit  vétettél,  hogy  így  elhagy tanak. 
Hogy  isten,  ördög,  minden  ellened  van, 
És  életed  fáján  pusztítanak? 
S  dühös  kezekkel  kik  tépik  leginkább 
Gazul,  őrülten  a  zöld  ágakat? 
Azok,  kik  eddig  e  fa  árnyékában 
Pihentek  hosszú  századok  alatt. 

Te  rác,  te  horvát,  német,  tót,  oláhság, 
Mit  marjátok  mindnyájan  a  magyart? 
Török  s  tatártól  mely  titeket  védett, 
Magyar  kezekben  villogott  a  kard. 
Megosztottuk  tivéletek  hiven,   ha 
A  jó  szerencse  nékünk  jót  adott, 
S  felét  átvettük  mindig  a  tehernek. 
Mit  vállatokra  a  balsors  rakott. 

S  ez  most  a  hála !  .  .  .  vétkes  vakmerénynyel 
Reánk  uszít  a  hűtelen  király, 
S  mohó  étvágygyal  megrohantok  minket. 
Miként  a  holló  a  holttestre  száll. 
Hollók  vagytok  ti,  undok  éhes  hollók. 
De  a  magyar  még  nem  halotti  test, 
Nem,  istenemre  nem!  s  hajnalt  magának 
Az  égre  a  ti  véretekkel  fest. 

Legyen  tehát  ugy,  mint  ti  akartátok, 

Élet-halálra  ki  a  síkra  hát, 

Ne  légyen  béke,  míg  a  magyar  földön 

A  napvilág  egy  ellenséget  lát, 

Ne  légyen  béke,   míg  rossz  szívetekből 

A  vér  utósó  cseppje  nem  csorog  ... 

Ha  nem  kellettünk  nektek  mint  barátok. 

Most  mint  bírókat,  akként  lássatok. 

Föl  hát,  magyar  nép,  e  gaz  csorda  ellen, 
Mely  birtokodra   s   életedre   tör. 
Föl  egy  hatalmas,  egy  szent  háborúra. 
Föl  az  utolsó  ítéletre,  föl! 
A  századok  hiába  birkozának 
Velünk,  és  mostan  egy  év  ölne  meg? 
Oroszlánokkal  vívtunk  hajdanában. 
És  most  e  tetvek  egyenek-e  meg? 

Föl,  nemzetem,  föl!  jussanak  eszedbe 
Világhódító  híres  őseid. 
Egy  ezredév  néz  ránk  ítélő  szemmel 
Atillától  egész   Rákócziig. 
Hah,  milyen  múlt !  ha  csak  fél  akkorák  is 
Leszünk,  mint  voltak  e  nagy  ősapák, 
El  fogja  lepni  árnyékunk  a  sárba 
És  vérbe  fúlt  ellenség  táborát! 
(Erdőd.) 

Petőfi  Sándor. 

A  GÖLYAHOZ. 

Megenyhült  a  lég,  vidul  a  határ, 
S  te  újra  itt  vagy,  jó  gólya-madár! 
Az  ócska  fészket  megigazgatod. 
Hogy  ott  kikölthesd  pelyhes  magzatod'. 

Csak  vissza,  vissza!  meg  ne  csaljanak 
Csalárd  napsugár  és  siró  patak  ; 
Csak  vissza,  vissza!  nincs  itt  kikelet. 
Az  élet  fagyva  van  s  megdermedett. 

Ne  járj  a  mezőn,  temető  van  ott  ; 
Ne  menj  a  tóba,  vértől  áradott  ; 
Toronytetökön  nézvén  nyughelyet  : 
Tüzes  üszőkbe  léphetsz,  úgy  lehet. 

Házamról  jobb  ha  elhurcolkodol.  — 
De  melyiken  tudsz  fészket  rakni,  hol 
Kétségb'esést  ne  hallanál  alól 
S  nem  félhetnél  az  ég  villámitól? 

Csak  vissza,  vissza!  dél  sziget je  vár; 
Te  boldogabb  vagy,  mint  mi,  jó  madár. 
Neked  két  hazát  adott  végzeted  ; 
Nekünk  csak  egy  —  volt !  az  is  elveszett ! 

Repülj ,  repülj !  és  délen  valahol 

A  bujdosókkal     ha  találkozol  : 

Mondd  meg  nekik,  hogy  pusztulunk,  veszünk. 

Mint  oldott  kéve,  széthull  nemzetünk  .  .  .! 

Sokra  sír,  sokra  vak  börtön  borúi. 
Kik  élünk  :  járunk  búsan,  szótlanul ; 
Van  aki  felkél  és  sirván,  megyén 
Uj  hont  keresni  túl  a  tengeren. 

A  menyasszony  meddőségért  eped, 
Szüle  nem  zokog  holt  magzat  felett, 
A  vén  lelke  örömmel  eltelik. 
Hogy  nem  kell  élni  már  sok  ideig. 

Beszéld  el,  ah  ... !  hogy  .  .  .  gyalázat  reánk ! 
Nem  elég,  hogy  mint  tölgy  kivágatánk  : 
A  kidűlt  fában  őrlő  szú  lakik  .  .  . 
A  honfi  honfira  vádaskodik. 

Testvért  testvér,  apát  fiu  elad  .  .  . 
Mégis,  ne  szóljon  erről  ajakad. 
Nehogy,  ki  távol  sír  e  nemzeten. 
Megutálni  is  kénytelen  legyen! 

(1850.) 

Tompa  Mihály. 

NEMZETÖR-DAL. 

Süvegemen  nemzetiszín  rózsa, 
Ajakomon  édes  babám  csókja  ; 
Ne  félj,  babám,  nem  megyek  világra  : 
Nemzetemnek  vagyok  katonája. 

Nem  kerestek  engemet  kötéllel ; 
Zászló  alá  magam  csaptam  én  fel  : 
Szülő  anyám,  te  szép  Magyarország., 
Hogy'  ne  lennék  holtig  igaz  hozzád! 

Nem  is  adtam  a  lelkemet  bérbe  ; 
Négy  garajczár  úgy  se'  sokat  érne  ; 
Van  nekem  még  öt-hat  garajczárom  ... 
Azt  is,  ha  kell,  hazámnak  ajánlom. 

Fölnyergelem  szürke  paripámat  ; 
Fegyveremre  senki  se'  tart  számot, 
Senkié  sem,  igaz  keresményem  : 
Azt  vegye  hát  el  valaki  tőlem  I 

Olyan  marsra  lábam  se*  billentem, 
Hogy  azt  bántsam,  aki  nem  bánt  engem  : 
De  a  szabadságért,  ha  egy  iznyi. 
Talpon  állok  mind  halálig  víni. 
(1848.  április.) 

Arany  'János, 

A  KÖLTŐ  HAZÁJA. 

«Művész  hazája  széles  e  világ  ; 
A  hírnév  országút  ját  lakja  ő, 
S  ez  út  hosszába'  minden  olajág, . 
Minden  babér  az  ő  számára  nő.» 

Am  hadd  legyen,  nem  tagadom, 

övé,  mely  bírja  őt,  a  hon  : 

De  szívem  azt  súgja  minduntalan, 

Hogy  a  költőnek  egy  —  csak  egy  hazája  van. 

Kezdődik  e  hon  a  csendes  tanyának 

Küszöbjén,  metyhez  emlékezete 

Köté  legelső  végét  fonalának. 

Midőn  először  útnak  eredé  ; 

Hová  e  gondolatvezér 

Mulatni  vissza-visszatér  — 

És  egy  szerény  zöld  ággal  megpihen 

Mint  bárkán  a  galamb,  az  ősi  tűzhelyen. 

Ott  ismerősen  veszik  őt  körűi 

Gyermekkorának  játszótársai  ; 

Eléje  ott  nyájas  szóval  kerül 

Az  agg  szülő  —  tán  már  csak  néhai ; 

Minden  szöget,  minden  zugot 

Ügy  lel,  miképen  megszokott, 

Bár  őse  telkén  most  a  vén  Idő 

Uj  gazda  :   bont,  épít,  ahol  s  mint  kedve  jő. 

Mely  ott  felé  zeng,  a  meghitt  beszéd 

Anyai  tejnek  édes  folyama, 

E  szó  nyitá  meg  szívét  és  eszét. 

Ajkára  ez  simult,  hogy  dallana  ; 

Szerelme  bimbó-hajnalán 

E  nyelvet  érté  a  leány, 

S  ezen  viszonzá  a  «szeretlek»-et, 

Vagy  a  sóhaj  szócskát,  mit  visszarebegett. 

S  a  nyilt  szivű  nép,  melyet  ott  talál, 
Vele  érzésben  és  nyelvben  rokon  ; 
Dala  e  nép  közt  ajkrul-ajkra  száll, 
örül  vagy  sír  az  édes  hangokon  ; 
Fogékony  ott  minden  kebel 
A  dalra,  melyet  énekel,  — 
S  hogy  ebből  semmi  hang  el  nem  veszett. 
Tudnia  biztosan,  mily  boldog  élvezet! 

Ameddig  ily  nép  fogja  őt  körűi, 

Nép,  melynek  érzi  keble,  zengi  szája 

A  költő  énekét,  —  addig  terűi. 

Ott  éri  végét  a  költő  hazája; 

Azon  túl  maga  jövevény. 

Dala  üvegházi  növény, 

Legszebb  illatja,  színe  kárba  megy  : 

Széles  világon  nincs  népe'  s  hona  —  csakúgy  / 

Innen,  hogy  ő  e  népet  és  hazát 
Szeretni  tudja  kimondhatlanúl  : 
Nem  a  díjt  méri,  melyet  tán  az  ád, 
Oltára  nem  önző  lángokra  gyúl  ; 
És,  bárha  szűk,  és  bárha  gyér 
A  jutalom  és  a  babér  : 
Ö  e  honért,  e  honnal  s  honnak  él, — 
örömeit,  búját  zengvén,  ha  dalra  kél. 

Boldog,  ha  büszke  lantján  a  haza 
Dicsőségének  napját  zengheti! 
Ha  nincs  múltjának  vérző  panasza, 
S  reménye  vásznát  jó  szél  lengeti! 
A  dal,  mit  így  teremt  ujja. 
Egy  nemzeti  hallelujah. 
Visszhangja  messzi  ég  alá  kihat  — 
És  fölverendi  a  késő  századokat. 

De  bár  fogy  a  nép  és  hazája  pusztul. 
És  a  jövendő  hallgat,  —  nem  felel. 
Bár  keble  csak  bánat  dalára  buzdul  : 
Hónát  a  költő  mégse'  hagyja  el ; 
És,  mely  alélt  hattyú  gyanánt 
Várja  magára  a  halált  — 
O  nemzetének  hattyúéneke, 
Ő,  a  lant  bánatos,  haldokló  gyermeke. 

(1851.) 

Arany  János. 

AZ  ÖRÖKSÉG. 

Azok  a  magyarok,  kik  e  hazát 
Véren  vették,  vérrel  ótalmazák, 
Azok  a  magyarok,  ha  riadót  fúttak, 
A  halál  képétől  nem  messzire  búttak. 

Lakásuk  volt  paripájok  háta, 
Letett  ágyok  kemény  nyeregkápa  : 
Ettek  és  aludtak  vérmocskolta  nyergen, 
Jártak  éjjel-nappal  sok  nehéz  fegyverben. 

\Nem  kérdezték  :  sok-e  az  ellenség? 
Olvasatlan  próbáltak  szerencsét  ; 
Tudták,  a  szerencse  mindig  ahhoz  pártol, 
Kinek  szíve  még  a  halálban  is  bátor. 

Elfogytak,  elzülltek  ottan-ottan. 
Szép  országok  hevert  elhagyottan, 
Fölveré  az  isten  mindenféle  gyoma. 
Éktelenné  tette  török,  tatár  nyoma. 

Rongált  zászló  Ion  az  ő  formája. 
Nem  volt  annak  színe,  se  fonája, 
Itt-amott  sötétlett  rajta  egy-egy  vérfolt  : 
Szép  zászlónk,  az  ország,  váznál  nem  egyéb 

[volt. 
E  becses  zászlónak,  a  hazának. 
Védelmében  hányan  elhullanak! 
Verőkben  a  rúdját  hányszor  megfereszték 
Régi  ősapáink!  de  el  nem  ereszték. 

így  a  zászló  ránk  örökbe  maradt. 
Ránk  hagyák  azt  erős  átok  alatt  : 
Átok  alatt  hogy,  ha  elpártolunk  attul. 
Ne  legyen  az  isten  istenünk  azontúl. 

Most  telik  be,  vagy  soha,  ez  átok. 

A  zászlót,  a  zászlót  ne  hagyjátok! 

Ha  minket  elfú  az  idők  zivatarja, 

Nem  lesz  az  istennek  soha  több  magyarja. 

(1848.  október.) 

Arany  János. 


RÉGI  DAL,  RÉGI  DAL 


Régi  dal,  régi  dal,  régi  dicsőségről! 
Fényes  napnak  ragyogása  rózsafelhős  égből. 
Világverő  Mátyás  sírján  még  a  virág  zöldül, 
S  a  dicsőség  hova  tűnt  el  a  szép  magyar  földrül? 

Fényben  úszott  az  úri  nép,  bőségben  a  szolga, 
Az  utolsó  parasztnak  is  öröm  volt  a  dolga, 
Igazságot  a  szegénynek,  diadalt  a  hősnek, 
A  gyöngének  oltalmazást,  harcot  az  erősnek. 

Örömmel  jött  a  jóbarát  örömek  házába. 
Reszketve  jött  az  ellenség  siralom  harcába  ; 
Fejedelmek   kezeiket    nyujták    szövetségre, 
Ki  meg  dugta  mind  a  kettőt  háta  mögé,  félve. 

Tudós  urak  tudománysát  arannyal  fizették, 
Magyar  nemzet  virulását  világnak  hirdették. 
Merre  nap  jár,  merre  hír  jár,  három  tengerpartnál 
Boldogabb  nép,  délcegebb  nép  nem  volt  a  magj^arnál. 

Világverő  Mátyás  sírján  még  a  virág  zöldül ; 
A  dicsőség  hova  tűnt  el  a  szép  magyar  földrül? 
Leáldozó  nap  sütése,  alkonyodó  égről : 
Régi  dal,  régi  dal,  régi  dicsőségről .  .  . 

Jókai  Mór, 

A  MAGYAROK  SYMPHONIAJA. 

Történik  egyszer,  régtelen  régen, 
Csanádi  püspök  nagy  útra  mégyen. 
Gellért  e  püspök,  Velence  szülte, 
Walther,  a  sváb  pap  szolgál  körülte. 

A  jó  főpásztor  egy  uj  báránya 
Pogány  farkasnak  fogait  bánja. 
Gellért  a  püspök  nem  hímez-hámoz  : 

—  Indulunk,  Walther,  István  királyhoz. 

S   nyergel  és  indul,  csak  Isten  vélek. 
Nagy  vad  országban  két  szelíd  lélek. 
Csak  igazáért  egy  új  báránynak 
Üttalan  úton  napokig  járnak. 

Áttörve  füves  tengernyi  pusztán, 
Folyamok  zúgó  árját  megúszván, 
Kerülve  Ajtony  pogány  portyáit, 
Dunának  érnek  túlsó  partjáig. 

Rengeteg  erdők  rejtelmes  mélye 
Rejti  be  őket  nappal  is  éjbe. 
Fenevadak  közt  törnek  előre, 
Isteneseknek  Isten  az  őre. 

Est  közeledtén  ritkul  az  erdő, 
Rémlik  a  lomb  közt  alkonyi  felhő. 

—  Nézz  oda,  Walther,  látod  a  füstöt? 
Jó  tanya  vár  ma,  —  szólal  a  püspök. 

Erdei  tisztást  hamar  elérik. 
Túlnan  elébük  tanya  fehérlik. 
Akörül,  éji  nyugodalomba 
Most  terelődik  röfögő  konda. 

Derül  szivében  a  két  szent  férfi, 
Hova  jutottak,  menten  megérti. 
Makkos  ez  erdő,  hízni  a  falkát 
Messze  vidékről  mind  ide  hajtják. 

Dicsérfessék-et  ők  ott  köszönnek 
És  mindörökké  visszhangja  ennek 
Süvegelgetnek  kanászlegények. 

—  Jó  jel  ez,  Walther,  már  keresztények. 

Házból  a  gazda  s  a  tanya  népe 
Két  jövevénynek  járul  elébe. 
Nagy  becsületje  van  a  két  papnak, 
Lova  sem  koplal,  híján  abraknak. 

Az  ágyasházba  pihenni  szállnak. 
Erednek  elsőbb  esti  imának. 
Majd  a  mély  csöndnek  Gellért  örülve, 
Szent  olvasmányba  mélyen  merül  be. 

Walthert  elnyomja  út  fáradalma, 
Álomszerzőnek  nincs  mi  jobb  volna. 
De  ím,  a  püspök  neszel  egy  dalra,  — 
Vagy  tán  csak  álom,  tán  nem  is  hallja? 

Soha  a  mását  e  halk  zenének! 
A  fele  zúgás,  a  fele  ének. 

—  Alszol-e  Walther — ?  Nem,  én  sem  alszom 
S  ketten  tűnődnek  az  éji  dalszón. 

—  Én  olasz  földön  sok  zenét  hallék, 
De  soha  ilyet,  mint  ez  a  dal  még. 

—  Én  dalát  értem  több  germán  fajnak 

S  nem  hittem,  hogy  még  ilyet  is  halljak. 

—  Hallga  csak,  Walther,  mint  apad  s  árad 
Zengő  folyója  eme  dal-árnak. 

Sír  is,  vidám  is  .  .  .  —  figyelj  csak  rája, 
Ez  a  magyarság  symphoniája! 

Hallga  csak  hallga!  .  .  .  S  Walther  hallgatja  .  , 
Magasra  csap  fel  a  dal  szózatja. 
Mosolyg  a  püspök  s  ágyába  térve, 
Egyre  kíváncsibb  ama  zenére. 

—  óh,  magyarázd  meg  Walther,  hogy  dallam 
Mely  titkos  módon  bujkál  e  dalban? 

Szent  olvasmánytól  mért  vont  el  engem, 
Mért  köll  e  furcsa  dalra  figyelnem?  .  .  . 

Tud  zenét  Walther  s  bölcsen  gyanítja  : 
A  hangfüzésben  van  e  dal  titka. 
S  hogy  kikutassa,  ki  a  zenélő, 
Jó  puha  ágyból,  íme,  kikél  ő. 

Halkan  nyit  ajtót,  azon  kikémlel, 
Kívül  dereng  a  holdfényes  éjjel. 
Suttogva  hoz  hírt  az  éneklőről  : 
Az  egy  leányzó,  ki  gabnát  őröl. 

Kövét  forgatván  kézi  malomnak, 
Üzi  borúját  az  unalomnak, 
S  szaporáz  munkát  dalolva  hozzá, 
S  mellé  a  zúgást  a  kő  okozná. 

Meghatja  e  hír  a  jó  Gellértet 

S  dicséri  ?.  dalt,  melyet  nem  ért  meg  : 

—  Óh  fiam,  Walther,  áldott  az  ének, 
Mely  hű  segítség  dolgos  szegénynek! 

Bölcs  mesterséggel  még  ez  a  nép  itt 
Gépet  nem  szerkeszt,  malmot  nem  épít, 
A  kő  nagy  súlyát  kezével  hajtja, 
De  szíve  gazdag,  mert  dalos  ajka. 

lm,  e  lány  sorsa  éj -napon  munka, 
S  nehéz  robotját  el  mégsem  unta, 
Jó  kedvét  hozzá  a  dal  csinálja, 
Ez  a   magyarság  symphoniája. 

A  dal  elhallgat,  a  derék  lánynak 
Gellért  és  Walther  jó  éjt  kivannak, 
Bő  ajándékkel  tisztelik  másnap, 
S  tovább  indulnak  uj  utazásnak. 


Jó  szent  Gellértről  szép  hiradás  van 
Régi  időből,  régi  Írásban. 
Abban  olvasván,  emlékül  ébredt 
Képzeletemben  ez  a  történet. 

Magam  is,  mintha  ott  lettem  volna, 
Amikor  őrölt  a  lány  dalolva. 
Malomkő-zúgás  dalát  kisérte. 
Hallgattam  én  is,  csakhogy  én  —  értve. 

Mert,  amik  titkok  az  idegennek. 
Bennem  a  hangok  visszazenegnek. 
Fel  van  húrozva  szivem  aképen, 
Hogy  az  is  úgy  zeng,  mint  magyar  népem. 

Követ  forgatni  nehéz  robotban. 
Éjt  nappá  téve  magam  is  szoktam, 
S  hogy  testem-lelkem  jó  kedvét  lelné. 
Én  is  magyar  dalt  dúdolok  mellé. 

Kilencszer   múlt  el  száz  év  azóta, 
Hogy  ott  az  éjben  zengett  a  nóta,  — 
S  mi  tovább  zengjük  világ  fogytáig 
Az  ős  magyar  nép  symphoniáit. 

Kozma  Andor. 

